**PĀRSKATS**

**par Valsts vides dienesta Radiācijas drošības centra veiktajām pārbaudēm,**

**2022. gads**

2022. gadā Valsts vides dienesta Radiācijas drošības centra (turpmāk – VVD RDC) Inspekcijas daļas inspektori veica:

* **138 plānotas pārbaudes operatoru kontrolētajās teritorijās, kurās veic darbības ar jonizējošā starojuma avotiem saskaņā ar izsniegtajām licencēm vai reģistrācijas apliecībām;**
* **2 plānotas pārbaudes pie operatoriem, kuri veic tāda veida darbības, kuras var izraisīt radioaktīvu vielu koncentrēšanos, jonizējošam starojuma pārsniedzot dabisko fonu;**
* **17 iepriekš neplānotas pārbaudes,** kas veiktas starptautiskas sadarbības ietvaros,reaģējot uz saņemto informāciju no valsts iestādēm vai iedzīvotājiem par aizdomām par radioaktīvu materiālu klātbūtni vietās, kurās netiek veiktas licencētas darbības ar jonizējošā starojuma avotiem

Pārskatot 2022. gadā veikto pārbaužu rezultātus, jāņem vērā joprojām eksistējošais faktors – COVID-19 pandēmija, bet neskatoties uz to, kopumā 2022. gada laikā tika veiktas 113 klātienes pārbaudes pie operatoriem, kas sastāda 81% no kopējā pārbaužu skaita 2022.gadā (2021.gadā 45%). Vienlaikus izstrādātā metode, kas plaši tika pielietota attālināto inspekciju organizēšanā, kad dokumenti tika pieprasīti un izskatīti pirms inspekcijas veikšanas, tika izmantota šī gada darba organizēšanā un sniedza iespēju daudz operatīvāk un korektāk veikt inspekcijas pārbaudes un inspekcijai pavadītais laiks tika izmantots praktisko darbību un iemaņu pārbaudei attiecībā uz operatora darbībām ar jonizējošā starojuma avotiem.

Papildus, lai nodrošinātu kvalitatīvu un daudzpusīgu informācijas apkopojumu, kā arī izskaustu korupcijas riska rašanās iespējamību, 50% klātienes pārbaudes operatora kontrolētajā teritorijā nodrošināja divu vai vairāku inspektoru sastāvā.

1.attēls. Inspektoru piesaiste pārbaudēm

Plānoto pārbaužu laikā tika pārbaudīta radiācijas drošības prasību izpilde, operatoram veicot darbības ar jonizējošā starojuma avotiem saskaņā ar VVD RDC izsniegto reģistrācijas apliecību vai licenci.

VVD RDC ir izstrādāti kritēriji, pēc kuriem vērtē pārbaužu rezultātus attiecībā uz operatoru veikto darbību atbilstību radiācijas drošības prasībām. Pārbaudes rezultātus novērtē saskaņā ar kritērijiem:

* **Atbilst** - operatori, kuri pamatā atbilst tiesību aktos noteiktajiem nosacījumiem, bet ir nepieciešami atsevišķi uzlabojumi;
* **Neatbilst** - operatori, kuri neatbilst tiesību aktos noteiktajiem nosacījumiem.

No 2022.gadā veiktajām pārbaudēm tika novērtēts, ka operatora darbība 67% gadījumos atbilst radiācijas drošības prasībām, bet 33% gadījumos tika konstatēta neatbilstība.

2.attēls. Inspekcijas pārbaudes rezultāts

VVD RDC inspektori pārbaudes aktos norādīja veicamo rīcību (ar izpildes termiņiem) neatbilstību novēršanai. Neatbilstības tika konstatētas attiecībā uz dažādām prasībām – attiecībā uz darbinieku apmācību, individuālo dozimetriju, darbinieku un pacientu radiācijas aizsardzību, medicīnas radioloģisko iekārtu tehnisko parametru neatbilstība prasībām, u.c.).

Pārbaudes tika veiktas pie dažādu nozaru operatoriem. 3.attēlā parādīts pārbaužu procentuālais sadalījums pa nozarēm.

3.attēls. Pārbaužu skaits pa nozarēm, 2022. gads

4.attēlā parādīti pārbaužu radiācijas drošībā rezultāti, atšķirīgās krāsās atzīmējot operatorus, kuri pamatā atbilst tiesību aktos noteiktajiem nosacījumiem, un operatorus, kuri neatbilst nosacījumiem.

4.attēls. Pārbaužu skaits radiācijas drošībā pa nozarēm un pēc pārbaužu atbilstības kritērijiem, 2022. gads

Salīdzinot operatorus, kas neatbilst pārbaužu atbilstības kritērijiem, pa jomām konstatēts, ka pārbaudēs pie valsts nozīmes operatoriem vai augstas radioaktivitātes avotu operatoriem nevienā gadījumā nav konstatēta neatbilstība (0%). Citās jomās procentos izteikto neatbilstību skaits pret veiktajām inspekcijām ir sekojošs:

5.attēls. Procentuāli konstatētās neatbilstības nozarē 2022.gadā

Izvērtējot ārstniecības iestādēm izvirzītos kritērijus, kas būtiski uzlabo operatora darba kultūru un ļauj pilnveidot radiācijas drošības prasības, kā piemēram kompleksa klīniskā audita veikšana iestādē un neparedzētās apstarošanas uzskaite un konstatēto gadījumu analīze, ļauj secināt, ka operatoru uzmanība minēto darbību ieviešanai tiek pievērsta, rezultātā veicinot radiācijas drošības kultūru kontrolētajā teritorijā.

4.attēls. Klīniskā audita ieviešana un neparedzētās apstarošanas uzskaite un analīze medicīnas nozaru operatoriem atbilstoši 2022.gadā veiktajām pārbaudēm